48. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 342 της 24 Απρ./30 Μαΐου 1972 (ΦΕΚ Α’  80) Περί συστάσεως Ειδικού Αμίσθου Υποθηκοφυλακείου εν τη περιφερεία του Ειρηνοδικείου Καλαμπάκας. Έχοντες υπ’ όψει: 1)Τας διατάξεις του άρθρ. 22 παρ. 1 του Νόμ. 3680/1957 «περί τροποποιήσεως των περί Συμβολαιογράφων και Υποθηκοφυλάκων διατάξεων κλπ.», 2)την υπ’ αριθ. 13 της 1ης Μαρτ. 1972 γνωμοδότησιν της Ολομελείας των εν Τρικάλοις Πρωτοδικών και 3) την υπ’ αριθ. 219 της 5ης Απρ. 1972 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Συνιστάται Ειδικόν Άμισθον Υποθηκοφυλακείον εν τη περιφερεία του Ειρηνοδικείου Καλαμπάκας με έδραν την Καλαμπάκαν και περιφέρειαν την τοιαύτην του ομωνύμου Ειρηνοδικείου. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 